चिराग फूड सप्लाई का काम करते हैं। मंगलवार दोपहर उन्होंने इस पंप से 230 रुपये का पेट्रोल भरवाया था। पेट्रोल भरवाने के बाद वह अभी जंगपुरा पहुंचे ही थे कि उनकी स्कूटी बंद हो गई। वह उसे खींचकर मकैनिक के पास लेकर गए। वहां मकैनिक ने बताया कि उनकी गाड़ी में पेट्रोल की जगह पानी भरा हुआ है। एक बाइक सवार वहां पहले से मौजूद था। उन्होंने भी उसी पंप से पेट्रोल भरवाया था। चिराग ने बताया कि मकैनिक ने बताया कि इंजन खुलेगा इसमें 10-12 हजार रुपये का खर्चा आएगा। इतना ही नहीं इसकी वजह से उनका 650 रुपये का फूड का ऑर्डर भी कैंसल हो गया। स्कूटी खराब होने की वजह से वह समय पर ऑर्डर भी नहीं पहुंचा पाए।